
                 
                                                                                                                                    

       REPUBLIKA HRVATSKA

       ŠIBENSKO-KNINSKA ŽUPANIJA

       OPĆINA BILICE

       Bilice, Bosuć 2, tel. 022/310-599,  tel/fax 022/310-528
   KLASA: 022-05/19-01/1
   URBROJ: 2182/19-19-1
   Bilice, 02. rujna 2019.      

Na temelju članka 37. Statuta Općine Bilice („Službeni vjesnik Šibensko-kninske županije“, broj 10/09, 5/13 i 8/13 i „Službeni glasnik Općine Bilice“ broj 3/18 i 5/18), a u svezi s Uredbom o sastavljanju i predaji Izjave o fiskalnoj odgovornosti  i izvještaja o primjeni fiskalnih pravila („Narodne novine“ broj 95/19), Općinski Načelnik Općine Bilice donosi
PROCEDURU

korištenja službenog automobila

Članak 1.


Ovom se Procedurom propisuje korištenje službenog automobila za službene potrebe Općine Bilice te prava i obveze općinskih dužnosnika, službenika i namještenika Jedinstvenog upravnog odjela Općine Bilice u vezi korištenja službenog automobila.

Pod službenim automobilom u smislu ove Procedure, podrazumijeva se automobil koji je u vlasništvu Općine Bilice, a odnosi se na automobil Škoda Octavia, registarskih oznaka ŠI 628 HM.

Izrazi koji se koriste u ovom Pravilniku, a imaju rodno značenje, koriste se neutralno i odnose se jednako za muški i ženski rod.
Članak 2.


Službeni automobil mora biti uredno osiguran i registriran, tehnički ispravan, čist i uredan. Službeni automobil redovito se održava i servisira. 

Članak 3.

Službeni automobil za potrebe Općine Bilice koriste dužnosnici te službenici i namještenici jedinstvenog upravnog odjela, a iznimno i treće osobe po odobrenju općinskog načelnika.

Pravo na korištenje službenog automobila 24 sata dnevno ima Općinski načelnik te po potrebi službenici i namještenici.


Službenici i namještenici mogu koristiti službeni automobil ovisno o raspoloživosti istog, isključivo za potrebe obavljanja službe, odnosno rada u radnom vremenu.

Općinski načelnik može odobriti korištenje službenog automobila i trećim osobama kada obavljaju službene poslove Općine i od interesa za Općinu.
Članak 4.


Za upravljanje dodijeljenim službenim automobilom, osobe iz članka 2. ove Procedure moraju imati važeću vozačku dozvolu te su dužni pridržavati se odredbi zakona i drugih propisa kojima se uređuje sigurnost na cestama kao i odredbi ove Procedure.


Prilikom korištenja službenog automobila korisnik je dužan postupati pažnjom dobrog gospodara te u skladu s uobičajenim načinom uporabe.
Članak 5.

Radi osiguranja normalnog korištenja službenog automobila, korisnik je dužan prilikom preuzimanja službenog automobila izvršiti vizualni pregled istoga.


Svoje primjedbe dužan je bez odgode prenijeti općinskom načelniku, kao i u slučaju prometne nezgode, oštećenja ili kvara službenog automobila.


U slučaju da je tijekom korištenja službenog automobila izvan područja Općine Bilice došlo do nezgode ili kvara službenog automobila, korisnik je dužan o tome obavijestiti općinskog načelnika koji će odlučiti o daljnjim radnjama na otklanjanju kvara. 

Članak 6.

Osoba koja koristi službeni automobil dužna je voditi evidenciju korištenja na način da  popuni radni list vozila koji se nalazi u vozilu upisivanjem datuma korištenja, relacije, evidentirati stanje brojila, prijeđenu kilometražu, vrijeme polaska i dolaska te staviti svoj potpis.


Nakon obavljenih poslova i zadaća, korisnik je obvezan službeno vozilo parkirati na parkiralištu, vozilo pregledati i zaključati te ključeve vratiti općinskom načelniku.
Članak 7.

Osoba koja upravlja službenim automobilom odgovorna je za prometne prekršaje počinjene tijekom upravljanja službenim automobilom te snosi sankcije pred nadležnim tijelima sukladno posebnim propisima.


Osoba koja upravlja službenim automobilom dužna je platiti prekršajne kazne i nastale troškove bespravnog parkiranja tijekom njegova korištenja službenog automobila.

Članak 8.


Ako se trošak štete koja je nastala na službenom automobilu ili trošak štete trećoj osobi ne može podmiriti iz osiguranja vozila zato što se osoba koja je upravljala službenim automobilom nije pridržavala propisanih pravila o sigurnosti prometa na cestama, osoba koja je upravljala službenim vozilom dužna je Općini nadoknaditi trošak stvarno pretrpljene štete.
Članak 9.

U iznimnim slučajevima, kada službeno vozilo Općine Bilice nije raspoloživo, a ispunjenje zadatka ne trpi odgodu, načelnik može dozvoliti korištenje privatnog osobnog automobila radnika u službene svrhe ovjeravanjem obrasca putnog naloga.


U tom slučaju korisnik ostvaruje pravo na naknadu troškova u visini neoporezivog iznosa naknade za korištenje  privatnog automobila u službene svrhe, u skladu s odredbama važećih poreznih propisa, na temelju uredno popunjenog i potpisanog izvješća s puta koje je dužan dostaviti u roku pet radnih dana.

Isplatu naknade troškova nastalih korištenjem privatnog automobila u službene svrhe odobrava načelnik.


Isplata obračunate naknade izvršiti će se najkasnije u roku od 15 dana od dana primitka izvješća s puta.

Članak 10. 


Ova procedura stupa na snagu danom donošenja, a objavit će se na službenoj internetskoj stranici www.opcina-bilice.hr

